
מדינת ישראל
משרד החינוך 
אגף בכיר, תפעול רכש ולוגיסטיקה
אגף רכש מכרזים והתקשרויות
ירושלים, ‏2 אוגוסט  2026
יט' אב תשפ"ו
מכרז פומבי מס' 17/7.2026 : שירותי בקרה על פעולות משרד החינוך 
הבהרה 1

סיכום תשובות לשאלות שהגיעו עד לתאריך 20.07.2026
1. כללי

1. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
2. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
3. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
4. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

5. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


6. אם המציע יתקל בשאלה בעלת חשיבות, במהלך הכנת הצעתו לאחר המועד האחרון להעברת השאלות, הוא רשאי להגיש את שאלתו, לכתובת המייל michrazimedu@education.gov.il  בהתאם למבנה ולאופן המפורטים בסעיף 1.1 במכרז.
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
7. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL

8. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש:
	סידורי
	מס' הסעיף אליו מתייחסת השאלה
	עמוד
	שאלה
	תשובה

	1. 
	1.4
	3
	מתכולת השירותים לא ברור כיצד תחולק העבודה בין הספקים , לאור השלכות תמחוריות ותפעוליות נבקש הבהרתכם כיצד תחולק העבודה מבין הספקים מבחינת פיזור גיאוגרפי והאם תינתן העדפה לספק לעבוד באותו אזור גיאוגרפי.
	תחולק בין הספקים כך שכל ספק יידרש לבצע בקרות בנושאים שונים ובפריסה ארצית  וזאת על פי שיקול דעת המינהל.
תוכנית העבודה תחולק באופן יחסי גם בין הסלים ככל שניתן.

	2. 
	1.4
	3
	נבקשכם להבהיר כיצד מתבצעת חלוקת העבודה בין הסלים, בהתאם לכמות הזוכים ודירוגם. 
	ראה תשובה לשאלה 1 לעיל.

	3. 
	1.4.3
	3
	בסעיף 1.4.3 נקבע כי במקרה של בחירת מספר זוכים יחולק התקציב השנתי ביניהם באחוזים. עם זאת, חלוקה כאמור אינה מלמדת על היקף התפוקות שכל זוכה יידרש לבצע בפועל. לצורך תמחור ההצעה נדרש המציע לדעת את היקף וסוג התפוקות הצפוי לו, שכן רכיבי העלות - ובהם כוח אדם נדרש, הוצאות תפעול ישירות ועקיפות, נסיעות, הכשרות, אמצעי עבודה - נגזרים מהיקף השירותים שיידרש לספק בפועל, ולא מחלקו היחסי בתקציב. 

נבקש לפרט את היקף התפוקות הצפוי לכל זוכה, לפי סוגי השירותים, הן במקרה של בחירת שני זוכים והן במקרה של בחירת שלושה זוכים (או יותר), על מנת לאפשר תמחור מושכל ושוויוני של ההצעות.
	ראה תשובה לשאלה 1 לעיל.

	4. 
	1.4.3 (א)
	3
	"במקרה שמספר המציעים... יעמוד על 3 מציעים ומעלה" - 

1. מהו מספר המציעים המקסימאלי שיכול לזכות במכרז? 

2. מהו מנגנון ההקצאה בין הזוכים בהתאם למספר הזוכים המרבי האפשרי?  
נציין כי ללא ידיעת היקף העבודה הצפוי למציע במקרה של זכייה, לא ניתן לבצע תמחור מושכל של ההצעה
	1. יכולים לזכות עד 3 מציעים.
2. ההקצאה לפי האחוזים מהתקציב שפורטו בסעיף
3. ראה תשובה לשאלה 1 לעיל.

	5. 
	2.1.5
	4
	האם ניתן להציג מספר פרויקטים שבוצעו באותה השנה שביחד יענו לדרישות:

1. בסה"כ עמדו על לפחות 800 אתרים פיסיים.
2. ביצוע בקרות ע"י לפחות 20 בקרי שטח בכל אחת משנות הניסיון.
3. היקף כספי של הפרויקטים עמד על 2 מיליון ₪ בכל אחת משנות הניסיון.
	1. הדרישה למינימום 2 פרוייקטים בכל שנה משנות הניסיון שנה נשארת ללא שינוי.
2. הדרישה למספר הבקרים לכל פרוייקט נשארת ללא שינוי
3. הדרישה להיקף הכספי לכל פרוייקט נשארת ללא שינוי.

	6. 
	2.1.5 (ב)(2)
	4
	"ההיקף הכספי של הפרויקט עמד על 1 מיליון ₪ בכל שנה משנות הניסיון" - נבקש לשנות את הדרישה כך שהממוצע של ההיקף הכספי בשנות הניסיון יעמוד על לפחות
1 מיליון ₪.
	ראה תשובה לשאלה 5 לעיל

	7. 
	2.1.5(ב) (2)
	4
	נודה להפחתת ההיקף הכספי של הפרויקט ל - 500,000 ₪. 
	ראה תשובה לשאלה 5 לעיל

	8. 
	2.1.5
	4
	"בניהול לפחות 2 פרויקטים יעודיים לביצוע בקרת שטח" - 

נבקש לשנות את הנוסח ל- "2 פרויקטים הכוללים בקרת שטח" - ישנם פרויקטים שאינם "יעודיים" רק לבקרות שטח וכוללים אלפי בקרות שטח בשנה. אנא התייחסותכם. 
	הדרישה לפרוייקט ייעודי לביצוע בקרה דרישה מהותית ומקצועית ולכן אין מקום לשנות

	9. 
	2.1.5
	4
	מאחר ובמסגרת הפרויקט הנ"ל נדרש הקבלן לבצע גם בקרות מרחוק ובקרות ממוחשבות (בהתאם לסעיף 4.4.3 למכרז) נבקש להתאים את תנאי הסף לפעילות הנדרשת במכרז ושלצורך עמידה בתנאי הסף ניתן יהיה להציג ניסיון בניהול פרויקטים הכוללים בקרת שטח ו/או בקרה מרחוק ו/או בקרה ממוחשבת
	הדרישה נשארת ללא שינוי מאחר שעיקר המכרז מתייחס לבקרות שטח פיסיות.
 

	10. 
	2.1.5(ב)(1+2)
	4
	נבקש, בדומה לדרישה הקבועה בסעיף א', כי גם לצורך דרישות אלה ייבחנו שני הפרויקטים במצטבר, כך שמספר בקרי השטח בשני הפרויקטים יחד יעמוד על לפחות 10, וכן שההיקף הכספי המצטבר של שני הפרויקטים יעמוד על לפחות 1 מיליון ₪
	ראה תשובה לשאלה 5 לעיל

	11. 
	2.1.5
	4
	"לפחות 3 שנים ב – 6 שנים אחרונות" – נוכח השפעתן של מגפת הקורונה והמלחמות בשנים האחרונות, אשר הביאו לצמצום משמעותי בהיקף פעילויות השטח וביצוע בקרות, נבקש לעדכן את תנאי הסף ל "3 שנים ב-8 השנים האחרונות".
	הדרישה נשארת ללא שינוי 


	12. 
	2.1.5 א.
	4
	נבקש להבהיר האם הדרישה כי בסה"כ כמות האתרים הפיסיים השונים בהם נערכו הבקרות עמדה על לפחות 800 אתרים, מתייחסת לכמות האתרים הכוללת בכל שנה משנות הניסיון  ? 
	לכל שנה משנות הניסיון ב-2 הפרוייקטים .

	13. 
	2.1.5
	4
	נבקש להבהיר את אופן חישוב דרישת מספר האתרים בתנאי הסף. מחד, נדרש כי בכל אחת משלוש שנות הניסיון בוצעו בקרות בלפחות 100 אתרים פיזיים שונים בפרויקט אחד, ומאידך נדרש כי בשני הפרויקטים יחד בוצעו בקרות בלפחות 800 אתרים פיזיים שונים. לא ברור האם הדרישה ל-800 אתרים היא דרישה מצטברת לכלל תקופת הניסיון או דרישה נוספת. נבקש להבהיר את אופן החישוב.
	1. הדרישה היא לפחות 100 אתרים לפרויקט אחד, אך בשני הפרויקטים יחד צריך להיות לפחות 800 אתרים לכל שנה בשנות הניסיון.

	14. 
	2.1.5(ב)(4)
	4
	נבקש לשקול להקל בדרישה כי כל פרויקט יכלול את כלל רכיבי הבקרה המפורטים בסעיף, ולהכיר גם בפרויקטים בהם בוצעה בקרה הכוללת את מרבית רכיבי הבקרה. הקלה זו צפויה להרחיב את התחרות בין המציעים, מבלי לגרוע מאיכות הניסיון המקצועי הנדרש.
	ראה תשובה לשאלה 5 לעיל

	15. 
	2.1.5
	4
	נבקש לשקול להפחית את דרישת הסף של ביצוע בקרות בלפחות 800 אתרים פיזיים מצטברים. לדעתנו, מדובר בדרישה גבוהה אשר עלולה לצמצם את התחרות, בעוד שגם ניסיון בהיקף נמוך יותר עשוי להעיד על יכולת מקצועית מספקת לביצוע השירותים.
	תנאי הסף מבטאים את צרכי הבקרה, לכן לא ישתנו תנאי הסף.


	16. 
	2.1.5(ב)(1)
	4
	נבקש לשקול להפחית את דרישת הסף לניהול צוות של לפחות 10 בקרים, כך שתתאפשר הכרה גם בפרויקטים שבוצעו באמצעות צוותי בקרה קטנים יותר, אשר ביצעו היקפי פעילות דומים. לדעתנו, גודל הצוות לבדו אינו מהווה בהכרח אינדיקציה למורכבות הפרויקט או ליכולת ביצועו.
	ראה תשובה לשאלה 5 לעיל.

	17. 
	2.1.5(ב)(4)(א)
	4
	"מילוי שאלון על פעילות גורם אנושי מבוקר"- נבקש לשנות את הדרישה מ"מילוי שאלון על פעילות גורם אנושי מבוקר" ל"מילוי שאלון על הגוף המבוקר ו/או על פעילות גורם אנושי מבוקר", שכן בפרויקטי בקרה רבים הבקרה מבוצעת ביחס לגוף המבוקר, כגון רשות מקומית, מוסד חינוך, בית ספר, ספק שירות או גוף מבצע אחר. אנא אישורכם.
	הבקשה נדחית 
יש חשיבות לביצוע בקרה מול גורם אנושי ולא מול ציוד / מכשירים / שעונים וכדו'.

	18. 
	2.2
	4
	לפי מיטב ידיעתנו, קיימות חברות, המקיימות במקביל התקשרויות עם משרד החינוך לביצוע שירותי בקרה בפרויקטים שונים, לצד הפעלת תוכניות ופרויקטים חינוכיים ופדגוגיים במוסדות החינוך עבור יחידות שונות של המשרד.

 למיטב ידיעתנו, עד כה לא הייתה מניעה עקרונית לקיום פעילויות אלו במקביל, ולא ידוע לנו כי כלל התוכניות החינוכיות והפדגוגיות המופעלות על ידי ספקים נכללות במסגרת הבקרות נשוא מכרז זה. 

יחד עם זאת, סעיף 2.2 קובע מגבלות רחבות, ואף קובע כי מציע שייקבע כזוכה עשוי להידרש להפסיק פעילויות קיימות, מבלי שהמכרז מפרט אילו תוכניות, פרויקטים או התקשרויות ייחשבו כיוצרים  ניגוד עניינים או יחייבו את הפסקת הפעילות. 

בנוסף, בשלב הגשת ההצעות לא ידוע האם ייבחר זוכה אחד, שניים או שלושה, מה יהיה היקף הפעילות שיוקצה לכל זוכה, והאם בכלל יהיה כדאי מבחינה עסקית להפסיק פעילויות קיימות לצורך מימוש הזכיה.
נבקש להבהיר:

1. מהו המנגנון שייושם לבחינת ניגודי העניינים?

2. אילו תוכניות, פרויקטים והתקשרויות ייחשבו כמונעים זכיה או יחייבו את הפסקת הפעילות?
נבקשכם לפרטם באופן ספציפי בכדי שיהא ביכולתם של ספקים לבחון האם הם מצויים בניגוד עניינים כלשהו עוד טרם הגשת ההצעות במכרז.

3. האם לאחר קביעת הזוכים יימסר לכל זוכה המידע הרלבנטי ותנתן לו אפשרות להחליט האם לממש את זכייתו טרם שיידרש להפסיק התקשרויות קודמות?

4. ככל שידרש זוכה להפסיק התקשרויות קיימות, האם ההחלטה אילו התקשרויות יופסקו נתונה לשיקול דעתו של הזוכה או שתקבע על ידי משרד החינוך? 
	המכרז פונה לחברות בעלות ניסיון נדרש בבקרה ולא לספקים בהפעלת  תוכניות חינוך.
בסעיף זה מפורטת הדרישה כדי להימנע מניגוד עניינים.
1. כל התוכניות המופעלות הן במוסדות החינוך הפורמלי והן במסגרות לחינוך לא פורמלי.
2. המשרד יעביר מידע לספקים 
3. הכל כאמור בסעיף זה.
4. לשיקול דעת משרד החינוך


	19. 
	2.2
	4
	ככל שיוכרזו שניים או שלושה זוכים במכרז, האם לצורך מניעת ניגוד עניינים ניתן יהיה לקבוע כי כל זוכה לא יבצע בקרות ביחס לתוכניות או לפרויקטים אותם הוא מפעיל, וביצוע הבקרות לגביהם יוקצה לזוכה אחר?
מנגנון כאמור יאפשר למנוע ניגוד עניינים בפועל, תוך הרחבת התחרות ושמירה על יכולתם של ספקים המקיימים התקשרויות נוספות עם משרד החינוך להשתתף במכרז. 
	ראה תשובה לשאלה 18 לעיל

	20. 
	2.3
	5
	נבקש להבהיר האם ניתן להגיש הצעה באמצעות מיזם משותף (Joint Venture) או באמצעות מספר תאגידים במשותף. ככל שהדבר אפשרי, נבקש להבהיר האם לצורך עמידה בתנאי הסף ניתן להסתמך במצטבר על ניסיונם, כוח האדם ויתר הנתונים הנדרשים של כלל השותפים במיזם.
	הגוף המציע נדרש לעמוד בעצמו בכל דרישות הסף ולא מספר גופים שהתאגדו לצורך הגשת הצעה.


	21. 
	4.3.1
	7
	על מנת להיערך באופן מיטבי לתמחור ולתכנון כוח האדם, נבקש לקבל דוגמת תוכנית עבודה שנתית.
	הנתונים המוצגים בתוכנית העבודה מוצגים גם בסעיפים 4.12, ו-4.3.4

	22. 
	4.3.2; 4.12
	7
	נבקש לקבל היקף שעות לכל סוג בקרה (מנהלית, פדגוגי וסטטיסטי) מתוך פעילות כל סל בנפרד בפילוח לפי בעלי תפקידים נדרשים.
	רשום במפורש בסעיף 4.12

	23. 
	4.3.4; 4.12
	7
	(1) נבקש פירוט אודות תכולת הבקרה הייעודית בכל סל
(2) האם כל סל יידרש לתחום בקרה אחד בלבד.
	1. תכולת הסל מתייחסת לפרופיל הבקר ולזמן הבקרה.
2. בסל יכול להיות כמה תחומי בקרות.

	24. 
	4.7.3; 4.3.4
	7
	נבקש הבהרתכם מהן שעות הבקרה המוגדרות לכל סל
	רשום במפורש בסעיף 4.3.4

	25. 
	4.3.4, 4.12, 4.9.5.1
	7
	האם "רכז משימות" מבצע בקרות בסל 1? בסעיף היקפי הפרויקט (4.12) ובטבלת התעריפים אין "בקרה שבוצעה ע"י רכז משימות". ריכוז משימות מתומחר רק לפי שעה (165 ₪). סעיף 4.9.5.1 מדבר על "תשלום הריכוז פר בקרה" בעוד התמחור הוא פר שעת ריכוז. מבוקשת הבהרה. 
	היחידה תקצה לכל בקרה שעות רכז משימות שתפקידו יהיה לרכז משימות/פרוייקטים

	26. 
	4.3.4, 4.12.6
	7
	נכתב "דוח בקרות ביניים או דוח סטטיסטי קצר" (8 שעות) ו"דוח בקרות סופי או דוח סטטיסטי ארוך" (32 שעות). בטבלת התעריפים נכתב "הכנת דוח בינוני" (1,500 ₪) ו"הכנת דוח גדול" (6,200 ₪). לא מצאנו הגדרה ברורה של "דוח בינוני" או "דוח גדול".
	דוחות סטטיסטיים אלה דוחות עם חישובים סטטיסטיים הכוללים מגמות על פני תקופות ושנים, גרפים וביאורים סטטיסטיים.
סוג הדוח  ותכולתו יוגדרו על ידי היחידה.

	27. 
	סעיף  4.3.4


	7
	נבקש לקבל הבהרה, האם זמן הנסיעה של הבקר אל הגורם המבוקר ובחזרה נכלל במשך הזמן של סל הבקרה, או שמשך הסל מתייחס לזמן ביצוע הבקרה בלבד?
	זמן הנסיעה לא נכלל בזמן שהוגדר בסל 

	28. 
	סעיף 4.3.4

סעיף 14.9
	7
	נבקש לקבל הבהרה, ככל שבקרה נמשכה מעבר למשך הזמן שהוגדר לסל הבקרה בשל דרישת המשרד או נסיבות שאינן בשליטת הקבלן, האם תשולם תמורה נוספת או שהתשלום יישאר קבוע?
	התמורה  תהיה בהתאם לסל שנקבע עבורה.

	29. 
	סעיף 4.3.4

סעיף 14.9
	7
	נבקש לקבל הבהרה, במקרים שבהם ביצוע בקרה בפועל יארך זמן ארוך או קצר מהמשך המשוער שנקבע לסל הבקרה, האם התמורה לקבלן תישאר התמורה הקבועה עבור יחידת התפוקה באותו סל, או שתבוצע התאמה כלשהי בהתאם למספר שעות העבודה שבוצעו בפועל?
	ראה תשובה לשאלה 28 לעיל

	30. 
	4.4.3
	8
	נבקש הבהרתכם כי בקרה ממוחשבת ניתן לביצוע מרחוק. במידה ולא כך, נבקש הבהרתכם פירוט אודות הבקרה הממוחשבת.
	בקרה ממוחשבת תהיה בהתאם סל הבקרה.

	31. 
	4.4.3
	8
	האם בקרה ממוחשבת מתקיימת על מחשבי מוסדות החינוך בליווי איש חינוך או שהבקרה יכולה להתבצע ללא צורך בליווי נציג המוסד.
	בקרה ממחושבת שתקיים במוסד תהיה  בליווי נציג המוסד

	32. 
	4.3.4 א. (4)
	7
	נבקש להבהיר מהי הגדרתו של בקר מרחוק ? האם בקר מרחוק הינו בקר מינהלי או בקר מומחה רמה א' ? או שיש לו הגדרה בפני עצמו?
	הגורם המבצע דומה בהכשרתו לבקר מומחה א'.
בקרה מרחוק לא תבוצע ע"י בקר מנהלי וברובה בעלת אופי מחשובי על מאגרי נתונים.

	33. 
	4.5.1-4.5.2
	9
	נבקש הבהרתכם כי הספק ייקח חלק בכתיבה וניסוח תוכניות הבקרה על מנת להשתמש בניסיונו במיקסום הבקרות
	לא, רק המינהל קובע את תוכנית הבקרה השנתית.

	34. 
	4.5.1-4.5.2
	9
	במקרה בו על פי תוכנית העבודה השנתית נקבע סל עבור ביקורת למוסד מסוים, אך בפועל מתברר כי היקף השעות הרלוונטי לאותו סל אינו מספיק לביצוע הבקרה הנדרשת באותו מוסד - נבקש הבהרתכם כיצד תשולם התמורה בגין שעות העבודה החורגות מההיקף שנקבע מראש.
	ראה תשובה לשאלה 28 לעיל

	35. 
	4.5.2
	9
	נבקש להבהיר מתי מועברת תוכנית הבקרות השנתית לזוכה ביחס למועד תחילת ההתקשרות. נדרש חלון זמן מספק לגיוס ולהכשרת הבקרים טרם תחילת הביצוע.
	תוכנית הבקרות השנתית מועברת לפני שנת הלימודים.

	36. 
	4.5.3
	9
	נבקש לקבל פירוט אודות אתרי הבקרה הנדרשים במסגרת סעיף זה, לאור משמעויות כלכליות / כספיות הנובעות מפעילות השטח במחוזות, כגון: עלויות נסיעה, גיוס ושכר עבודה. 
	קיימים בארץ עשרות אלפי מוסדות חינוך בכל שלבי הגיל (גיל הרך ועד גיל התיכון ) ואתרים בלתי פורמליים.

	37. 
	4.5.4, 4.7.4
	10
	נבקש להבהיר האם במקרה של הגדלת היקף השירותים בשיעור של עד 30%, התמורה לקבלן תעודכן באופן יחסי להיקף השירותים שיידרש בפועל, או שמא מדובר בהגדלת היקף העבודה ללא התאמה בתמורה.
	כל שינוי בהיקף השירותים לא ישפיע או ישנה או יתאים את אחוז התקורה לקבלן

	38. 
	4.5.4, 4.7.4
	10
	נבקש להבהיר כיצד מחושבת התמורה בגין ביצוע בקרות פתע או בקרות ללא תיאום מראש, ככל שאלה כרוכות בהיערכות תפעולית שונה, ביטולי ביקורים, נסיעות חוזרות או זמן המתנה. האם תשולם תמורה נוספת בגין עלויות אלה, או שהן כלולות במחיר ההצעה?
	התמורה תהיה בהתאם לסל הבקרות.
ככל שבקר הגיע לבקרה ולא ניתן לבצעה והבקר מיצה את כל האפשרויות לקיום הבקרה וקיבל אישור מהמינהל על אי ביצועה, ישולם לקבלן פיצוי של 30% מערך יחידת התמחור של אותה הבקרה.

	39. 
	4.6.4
	10
	נבקש הבהרתכם כי השיבוצים לבקרות ייעשו באותו אזור גיאוגרפי וכי יום עבודה של צוות בקרים יהיה באותו האזור.
	באחריות הקבלן לגייס בקרים  ולשבץ לפי הפריסה של משימת הבקרה ספציפית.

	40. 
	4.6.7
	10
	נבקש לאשר ביצוע הכשרה ראשונית מרחוק ובכך לקדם את הליך הכשרת העובדים. 
	ההכשרות יבוצעו בהתאם לאמור במכרז

	41. 
	4.6.7
	10
	הסעיף מחייב סדנת הכשרת בסיס בת 6 שעות "בטרם תחילת הפעלת כל משימת בקרה". נבקש להבהיר האם נדרשת סדנה נפרדת לכל משימה או סל, או הכשרה כוללת אחת בתחילת ההתקשרות.
	לפני כל משימת  בקרה נדרשת סדנת הכשרה נפרדת

	42. 
	סעיף 4.6.7
	10
	נבקש לקבל הבהרה, מאחר ולא ידוע בשלב זה היקפי ההדרכות וכמות המודרכים בכל הדרכה לרבות הדרכה ראשונית והדרכה שוטפת בכל חודש נבקש שההדרכות והנסיעות לרבות אתר, חדרי ההדרכה, מרצים חיצוניים באם יידרשו, תיקיות וכלי כתיבה, הכיבוד, הארוחות, התגים, אמצעי ההמחשה וחומרי העזר, שעות העבודה של הבקרים וכל מרכיב אחר יהיה על חשבון המזמין(המשרד) גב אל גב.
	הבקשה נדחית

	43. 
	4.6.7
	10
	נקבע כי תתקיים "סדנת הכשרה בסיסית שמשכה לפחות 6 שעות... בטרם תחילת הפעלת כל משימת בקרה". נבקש להבהיר למה הכוונה במונח "משימת בקרה", שכן למונח זה השלכה ישירה על מספר ההכשרות שיידרשו במהלך ההתקשרות ועל אופן תמחור ההצעה. האם הכוונה היא להכשרה חד-פעמית בתחילת כל שנה?
	משימת בקרה היא בקרה בנושא או תחום ספציפי של בקרה, כפי שיוגדר על ידי המינהל.

	44. 
	4.6.7
	10
	האם שעות ההדרכה נכללות בהיקפים שנקבעו בסעיף 4.12?
	לא נכללות.

	45. 
	4.6.18 / 4.12.5
	11
	הסעיף מחייב את רכז משימות הבקרה להצטרף לכל בקר בשטח לפחות פעמיים במהלך תקופת הבקרה, ובסעיף 4.12.5 נקבע היקף של כ-16,060 שעות ריכוז בשנה. נבקש להבהיר האם קיים יחס נדרש או מומלץ בין מספר רכזי המשימות למספר הבקרים, לצורך תכנון תקן הרכזים והתמחור.
	במכרז לא נקבע יחס בין רכזי המשימות לבקרים. במסגרת תוכנית העבודה המינהל יקבע את מספר שעות הריכוז שיידרשו במסגרת הבקרות.

	46. 
	4.6.21 / 14.9/4.6.15
	11
	הסעיפים קובעים כי כלל עלויות ביצוע ההדרכה, לרבות שכר הבקרים ונסיעותיהם בגין השתתפות בסדנאות ההכשרה, יחולו על הקבלן ועל חשבונו. לעומת זאת, סעיף 4.6.21 קובע כי "התשלום יתבצע על פי התעריף לסוג בקר עבור השתתפותו בהדרכה" - משתמע כי המשרד הוא שמשלם עבור שעות ההכשרה. יובהר כי בטבלת התעריפים (סעיף 13) לא קיימת כלל יחידת תמחור נפרדת עבור שעת/השתתפות בהדרכה - התעריפים הנקובים הם לפי סוג בקרה שבוצעה בפועל בלבד. נבקש הבהרתכם: האם שעות ההכשרה של הבקרים מתומחרות ומשולמות בנפרד מהקבלן לבקרים, ואם כן - לפי איזה תעריף, שכן זה אינו מופיע בטבלת התעריפים המצורפת?
	כל עלויות ההדרכה וההכשרה הן חלק מעלויות התקורה.


	47. 
	4.6.15
	11
	לצורך תמחור עלויות ההכשרות ואתר ביצוע ההכשרות, נדרש המציע לדעת את מספר הבקרים שיידרש לגייס, להכשיר ולהנחות במהלך כל שנת התקשרות. ככל שבכוונת המשרד לבחור מספר זוכים, נבקש לפרט את מספר הבקרים הצפוי לכל זוכה בכל אחד מהתרחישים (שני זוכים, שלושה זוכים או יותר), שכן נתון זה מהווה בסיס לתמחור ההצעה.
	מספר הבקרים נגזר מתוכנית העבודה השנתית  שהמינהל יכין .

	48. 
	4.6.15
	11
	מצויין ששעות העבודה של הבקרים הן על חשבון הקבלן – נבקש להבהיר שהמשרד יעביר לקבלן תשלום בגין השתתפות הבקרים בהדרכה, כאמור בסעיף 4.6.21. 
	כל עלויות ההדרכה וההכשרה הן חלק מעלויות התקורה.

	49. 
	4.6.21
	11
	"התשלום יתבצע על פי התעריף לסוג הבקר עבור השתתפותו בהדרכה" – 
1. האם המשרד יעביר לקבלן תשלום  על פי התעריפים הקבועים במכרז (סעיף 14.9) בגין שעות השתתפות הבקרים בהדרכות? 

2. למען הסר ספק, נבקש לוודא שבגין שעות ההדרכה של הבקרים יקבל הקבלן החזר בהתאם לתעריפים שנקבעו במכרז לרבות תוספת אחוז תקורה בהתאם להצעת המחיר של הקבלן  
	ראה תשובה לשאלה 48 לעיל

	50. 
	4.6.21
	13
	נבקש הבהרתכם כי בגין שעת הכשרה, התשלום יועבר לזוכה ע"י המשרד בתוספת תקורה בהתאם להצעת המחיר כפי שהוגשה. 
	ראה תשובה לשאלה 48 לעיל

	51. 
	4.7
	12
	נבקש הבהרתכם האם הספק יידרש לבצע את הבקרות גם בחודשי הקיץ, החופש הגדול ובחגי ישראל

	בכל זמן בו יש פעילות של מוסדות חינוך הפורמליים ובמסגרות הלא פורמליות

	52. 
	4.7.4
	12
	בבקרות המתבצעות ללא הודעה מוקדמת , נבקש להבהיר כיצד מובטח שהגורם המבוקר פעיל ונגיש במועד, וכיצד מטופל מקרה שבו לא ניתן היה לבצע את הבקרה בפועל.

	53. 
	4.7.4
	12
	נבקש להבהיר כי במקרה של בקרה שתואמה מראש אך בוטלה ברגע האחרון ע"י המוסד ו/או עם הגעת הבקר למוסד התברר כי המוסד לא מאפשר או לא ניתן לקיים את הבקרה, או לחלופין בבקרה שלא נדרש לתאמה מראש - אם הבקר הגיע למוסד אך המוסד לא משתף פעולה ולא ניתנה לו האפשרות לבצע את הבקרה, כי במקרים מעין אלו תשולם התמורה הנדרשת עבור הבקרה באופן מלא או לכל הפחות באופן חלקי. 
	ראה תשובה לשאלה 38

	54. 
	4.7.4
	12
	האם רוב הבקרות הן בקרות מתואמות או בקרות פתע? 
	רוב הבקרות הן בקרות לא מתואמות

	55. 
	4.7.6
	12
	הסעיף מאפשר למשרד לקבוע את מספר הבקרות שיבצע בקר או צוות ביום. נבקש טווח מנחה לכמות הבקרות או השעות ליום לכל סוג בקר, לצורך תכנון תקן הבקרים.
	ראה תשובה לשאלה 47

	56. 
	4.7.6
	12
	כמה שעות עבודה ביום צפויות לבקר בודד? 
	תלוי בפעילות, בתוכנית או במוסד המבוקר

	57. 
	4.7.6, 4.12
	13
	לאור השלכות תמחוריות קריטיות - נבקש הבהרתכם כמה בקרות יתקיימו בכל יום ובכל סל.

	58. 
	4.8.7
	13
	המציע נדרש לתמחר את עלויות הנסיעה, אולם למציע אין מידע בדבר היקף הבקרות שיבוצעו בפזורה הבדואית וביישובים מרוחקים, שלהם עלויות נסיעה גבוהות משמעותית. נבקש כי בגין ביצוע בקרות ביישובים מרוחקים ובפזורה הבדואית תשולם לספק תוספת תשלום מעבר לתעריף המוצע.
	הבקרות הינן בפריסה ארצית.

	59. 
	4.8.9
	13
	המציע נדרש לתמחר את עלויות הנסיעה של הבקרים. מאחר שלא ניתן לתמחר רכיב זה ללא מידע בדבר היקף הביקורים היומי, נבקש לפרט מהו מספר מוסדות החינוך הצפוי שכל בקר יידרש לבקר בהם ביום עבודה. 
	כאמור במכרז בתקורה יש לקחת בחשבון : "עלות הנסיעות של הבקרים ושל בעלי התפקידים הניהוליים כאשר העלות תחושב כנסיעה ברכב פרטי."
למען הסר ספק הנסיעות של הבקר יהיו ברכב ולא בתחבורה ציבורית והקבלן נדרש לשלם לו בהתאם.

	60. 
	4.8.19
	14
	כמה גורמים מבוקרים צפויים להיות בשנה? 
	בהתאם לתוכנית העבודה

	61. 
	4.8.22
	14
	האם המערכת הממוחשבת כוללת דוחות בפורמט מעוצב מראש, או שעל הקבלן להפיק בעצמו את עיצוב הדוחות ואת ההגהה הלשונית שלהם, כנדרש בסעיף זה?
	המערכת לא כוללת דוחות בפורמט מעוצב. הקבלן נדרש לעצב את הדוחות לרבות עריכה לשונית

	62. 
	4.8.23
	14
	בסעיף נקבע כי כל דוח בקרה יעבור הגהה לשונית בידי איש מקצוע מנוסה בתחום העריכה הלשונית וכי נראותו ואופן הצגת התוכן ייעשו בידי בעל מקצוע בתחום העיצוב. נבקש להסיר דרישה זו, שכן בימים שבהם יופעלו עשרות ואף מאות בקרים עשויים להיות מופקים מאות דוחות בקרה, ולא ניתן באופן מעשי להעביר כל דוח פרטני להגהה לשונית ולעיצוב טרם הפצתו. במקום זאת, נבקש לאפשר לקבלן להפעיל מנגנוני בקרה ובקרת איכות מטעמו לצורך בדיקת הדוחות טרם העברתם למשרד. 

	63. 
	4.8.24
	14
	הסעיף  מאפשר למשרד לדרוש העברת דוח תוך 24 שעות "במקרים מסוימים". נבקש להגדיר את סוגי המקרים ואת שכיחותם הצפויה, שכן דרישה זו מחייבת כוננות מטה.
	במקרים בהם המינהל מבקש לקבל את הממצאים של הבקרה באותו מוסד.

	64. 
	4.8.28
	15
	הסעיף קובע כי המנהל רשאי לדרוש החלפה "מיידית" של בקר, ללא כל חלון זמן. נבקש לקבוע פרק זמן סביר (לדוגמה 14 יום) לביצוע ההחלפה בפועל, כדי לאפשר חפיפה והכשרה נאותה לבקר החלופי.
	הקבלן נדרש להחליף את הבקר באופן מיידי ללא כל שהות.

	65. 
	4.8.26, 4.8.29
	15
	ליווי הליכי שימוע ותחקירי השגה מול גורמים מבוקרים עשוי להימשך זמן רב לאחר מועד הבקרה. נבקש להבהיר כיצד ובאיזה היקף מתוגמלת פעילות זו.
	תהליך השימוע ייערך ללא כל תשלום נוסף.

	66. 
	4.9
	15
	נבקש להבהיר האם למציע צפויות עלויות כלשהן בגין השימוש במערכת הממוחשבת שמעמיד המשרד. ככל שכן, נבקש לפרט את מהות ההוצאות ואת העלויות שיידרש הספק לשאת בהן.  
	אין כל עלות בשימוש במערכת שהמשרד יעמיד לרשות הקבלן. 

	67. 
	4.9
	15
	על פי נתונים המכרז לא ברור האם המערכת תסופק ע"י המשרד? 

במידה וכן, אנא הבהרתכם כי לזוכה לא תהיה כל אחריות למערכת, לתחזוקתה, עדכונה וייתר הנדרש לתפעולה ואחזקתה.
	המשרד מספק את המערכת ויעדכן את המערכת.

	68. 
	4.9.1
+

4.9.6
	15
	בהתאם לחלוקת האחריות, המשרד (או מי מטעמו) אחראי באופן מלא ובלעדי לתקינותה, זמינותה ורציפותה התפקודית של המערכת. 

1. משכך, נבקשכם להבהיר כי ככל שייגרם עיכוב בביצוע בקרה, בקליטת ממצאים, בהפקת דוח ו/או בהערכתו עקב תקלה, כשל או השבתה של המערכת (אשר דווחו בזמן למוקד התמיכה), הדבר לא ייחשב כהפרת הסכם מצד הקבלן, ולא יגרור פיצוי מוסכם ו/או סנקציה כלשהי. 
2. כמו כן,  נבקשכם להבהיר מהו אופן העבודה החלופי, בזמן השבתת המערכת.
	לא יוטל פיצוי בגין בקרות שלא בוצעו בשל תקלות במערכת .
הקבלן מטפל ותומך בתקלות שימוש מצד הבקרים, המזמין מטפל בסוגיית  התשתיות ויישום הבקרה.
לא יתקיימו בקרות ללא מערכת פעילה.

	69. 
	4.9.1
	15
	נבקש להבהיר את רמת השירות (SLA) של המערכת ומוקד התמיכה שבאחריות המשרד (זמינות וזמני תגובה לתקלות). כמו כן, מי אחראי וכיצד מטופל מצב שבו המערכת מושבתת ולא ניתן לבצע או לתעד בקרות. נבקש לאשר כי לא יוטל פיצוי מוסכם על הקבלן בגין כשל שמקורו במערכת המשרד.

	70. 
	4.9.1 (א)
	16
	מדובר בעלויות בעלות השלכות תמחוריות - נבקש הבהרתכם אילו אינטגרציות נדרשות. 
	הדרישה היא להעלאת נתונים וממצאי הבקרות למערכות המשרד בתדירות ובפורמט שייקבעו על ידי המשרד. הפעולה יכולה להתבצע באופן ידני ללא פיתוח ממשקים או אינטגרציות. ככל שספק בוחר לממש פעולה זו באמצעות אוטומציה בסיסית, הדבר נתון לשיקול דעתו ועל חשבונו.

	71. 
	4.9.2
	15
	הסעיף שומר למשרד את הזכות לשלב מערכות נוספות. נבקש להבהיר האם נדרשת אינטגרציה יזומה מצד הקבלן, או שהאחריות הטכנית והעלות לביצוע האינטגרציה חלות על המשרד.

	72. 
	4.9.2
	15
	מי מטמיע את שאלוני הבקרה במערכת? 
	פיתוח השאלון יעשה ע"י המשרד.
האפיון יעשה במשותף עם הקבלן.
הקבלן מטמיע את המערכת בעבודת הבקרים בשטח ובמשרדו.

	73. 
	4.9.2 (ד)
	16
	למען הסר ספק נבקש לאשר שהמשרד הוא שאחראי על שדרוג המערכת וניהול גרסאות
	כעקרון המערכת משתדרגת באופן אוטומטי ע"י ספק האפליקציה של המשרד, על הקבלן לוודא איפשור מערכת ההפעלה לשדרוגים ותמיכה טכנית לבקרים, המשרד לא אחראי לשדרוג מערכות ההפעלה, החומרה או כל מערכת אחרת במכשיר הקצה של הקבלן.

	74. 
	4.9.4
	16
	הסעיף ה מחייב שדרוג או החלפת מכשירים תוך 30 יום מהודעת המשרד, ללא עלות נוספת מצד המשרד. נבקש להבהיר את התדירות הצפויה של שינויי הדרישות ולתחום את היקף ההחלפות, שכן מדובר בחשיפת עלות פתוחה.
	המערכת תומכת כיום בגרסאות בנות 7 שנים של אנדרואיד. הפסקת תמיכה בגרסה של מערכת הפעלה הדורשת החלפת מכשיר קצה, תלויה בין היתר בעדכוני מערכת ההפעלה של מכשירי הקבלן, והוצאת גרסאות חדשות של אנדרואיד.

	75. 
	4.9.4 (א)
	16
	לצורך תמחור ציוד הקצה שיידרש להעמיד לרשות הבקרים, נבקש לפרט את מספר הבקרים הצפוי שיופעל על ידי כל זוכה בכל שנת התקשרות. נבקש לפרט את היקף הבקרים הצפוי לכל זוכה בכל אחד מתרחישי הזכייה (שני זוכים, שלושה זוכים או יותר), שכן נתון זה נדרש לצורך תמחור ההצעה.
	מספר הבקרים נגזר מתוכנית העבודה.

	76. 
	4.9.5
	17
	אנו מבינים שלצורך ביצוע הפרוייקט נדרש הספק לתמחר מנהל מערכת - מה היקף משרתו בשנה? 
	היקף משרתו נובע בין היתר ממספר הבקרים שלהם הוא נותן תמיכה, יכולת המיחשוב של הבקרים, ואיכות הציוד הקצה של הקבלן.

	77. 
	4.9.5.1 / 4.12
	17
	מנהל המערכת מטעם הקבלן הינו, על פי סעיף 4.9.5.1, אחד מהבקרים בעלי השכלה בתחום המיחשוב, המשמש "בכובע כפול" גם כבקר וגם כמנהל מערכת. בטבלת התעריפים ובסעיף 4.12 (היקף הפרויקט) לא מופיעה יחידת תמחור נפרדת לתפקיד ניהול המערכת. נבקש להבהיר כיצד וכמה משולם לבקר המשמש כמנהל מערכת בגין שעות עבודתו בתפקיד זה, בנפרד משעות הבקרה הרגילות שלו.
	היקף משרתו נובע ממספר הבקרים שלהם הוא נותן יכולת המיחשוב של הבקרים, ואיכות הציוד הקצה של הקבלן.
שעות הבקרה נובעים מתוכנית העבודה הרלוונטית.

	78. 
	4.10
	18
	האם דוחות אלו הם חלק מהדוחות הנדרשים בסל הדוחות בסעיף 4.12.6? 
	נכון

	79. 
	4.12
	19
	נבקש לקבל נתוני בקרות כפי שבוצעו במהלך 3 השנים האחרונות בפילוח לפי חודשי פעילות ופריסה גיאוגרפית.
	בעבר שיטת הבקרה והנתונים של התפוקות שונה לגמרי מהמכרז הזה.

	80. 
	4.12
	19
	1. מהוראות המכרז עולה כי מתוך 42,130 בקרות שנתיות צפויות להתבצע כ-3,520 בקרות מרחוק (סעיף 4.12.1). האם אכן מדובר במלוא היקף הבקרות מרחוק הצפוי במסגרת ההתקשרות? 
2. ככל שלא, נבקש לפרט מהו היקף הבקרות מרחוק מתוך כלל 42,130 הבקרות השנתיות. נתון זה מהותי לצורך אומדן עלויות הנסיעה וזמני ביטול הזמן של הבקרים.
	1. תוכנית העבודה עשויה להשתנות משנה לשנה, כך גם הכמויות.
2. הכמויות משקפות את הכמויות הקיימות בזמן המכרז, תוכנית העבודה עשויה להשתנות משנה לשנה, כך גם הכמויות.

	81. 
	4.12.6
	19
	נבקש לפרט את ההגדרה של כל אחד מסוגי הדוחות המפורטים בסעיף, לרבות תכולת כל דוח ותדירות הפקתו, שכן מידע זה נדרש לצורך תמחור היקף העבודה
	הגדרת הדוחות מתוארת בסעיף 4.10.
ההבדל בין סוגי הדוחות הוא הקיף ומורכבות הנתונים והניתוחים.

	82. 
	5.15.1
	21
	"...באמצעות צוות אחד או יותר של בקרים המונה לפחות 10 בקרים בכל שנה משנות הניסיון" – נבקש להרחיב את הדרישה כך שניתן יהיה להציג גם מנהל שניהל צוות של לפחות 10 עובדים במסגרת הפרויקט, לרבות בקרים. זאת, מאחר שפרויקטי בקרה כוללים צוותי עבודה נוספים מעבר לבקרים, כגון רכזים, מנהלי שטח, רפרנטים ובעלי תפקידים נוספים, וניהול צוות בהיקף כאמור משקף ניסיון ניהולי רלוונטי באותה מידה.
	הדרישה הינה ממוקדת למספר הבקרים ולא לעובדי העזר.
לכן הדרישה נשארת ללא שינוי


	83. 
	5.15.2
	21
	נבקש טבלה חד משמעית של דרישות ההכשרה והניסיון המינימליות לכל סוג בקר (מינהלי, מומחה רמה א', מומחה רמה ב', רכז משימות), לרבות הבהרה האם "תחום התוכן של הבקרה" מוגדר מראש על ידי המשרד.
	ההכשרות מובאות בהרחבה מספקת במכרז.
תחומי התוכן בבקרות  הינו תואם את נושא הבקרה שיקבעו על ידי המינהל.

	84. 
	5.15.2
	22
	הסעיף קובע כי על הבקר להיות בעל הכשרה מתאימה לסוף הבקרה. על מנת להיערך בהתאם עם כוח אדם נדרש, נבקש לקבל פירוט אודות תחומי הבקרה של הבקר המנהלי, בקר מומחה א', בקר מומחה ב', רכז משימות בקרה.

	85. 
	5.15.2 (ג) – בקר מינהלי
	22
	בסעיף 5.15.2 נדרשים הבקרים המינהליים לעמוד בדרישות השכלה ו/או הכשרה. נבקש לשקול את ביטול דרישה זו, שכן מדובר בתפקיד המבוצע בהתאם לצורכי המשרד, בשעות משתנות ובהיקף העסקה שאינו מובטח. 

בנסיבות אלה, הדרישה להשכלה ו/או להכשרה מצמצמת באופן משמעותי את מאגר המועמדים, בעוד שבעלי השכלה או הכשרה כאמור מועסקים, ככלל, במשרות קבועות ובהיקפי העסקה רחבים יותר. 

בנוסף, ממילא נדרש הקבלן להכשיר את הבקרים בהתאם לדרישות המשרד טרם תחילת עבודתם, כך שאין הכרח בדרישות השכלה או הכשרה כתנאי סף לתפקיד. לפיכך, נבקש להסתפק בדרישה ל-12 שנות לימוד בלבד.
	הבקשה נדחית .


	86. 
	6
	16
	נבקש לפרסם את נוסחה המלא של טבלת הפיצויים המוסכמים, ככל שזו לא צורפה במלואה למסמכי המכרז. כמו כן, נבקש להבהיר מהו סכום או שיעור ערבות הביצוע הנדרש, על מנת לאפשר למציעים להיערך ולהגיש הצעה מלאה ומבוססת.
	בפרק 6 למכרז פורסמה טבלת ה SLA  והפיצוי המוסכם בשל אי עמידה בדרישות.

בסעיף 23.3 מצויין כי "הקבלן ימציא ערבות ביצוע, לפקודת המשרד בשיעור של 5% מהיקף ההתקשרות השנתי כולל מע"מ למשך תקופת ההתקשרות ועוד חודשיים."

	87. 
	6.2
	23
	נבקש לאשר כי לא יוטל פיצוי מוסכם כאשר אי ביצוע בקרה או אי גיוס בקר נובעים מגורם שאינו בשליטת הקבלן, כגון השבתת המערכת, ביטול בקרה על ידי המינהל, סירוב הגורם המבוקר, או כוח עליון.
	המינהל רואה חשיבות רבה בכל נושא פיצוי מוסכם.
כל הטלת פיצוי מוסכם או קיזוז, יערך לאחר בירור הנסיבות והחלטת מנומקת.

	88. 
	6.2
	23
	נבקש לקבוע כי סך הפיצויים המוסכמים לא יעלה על 20% מהתמורה השנתית המשולמת לספק במסגרת ההתקשרות.
	הבקשה נדחית.

 אין כל מגבלה להטלת פיצוי מוסכם. הוא יופעל ככל שיידרש.

	89. 
	7.5
	25
	הסעיף מחייב את הספק היוצא במסירה מאורגנת של "התוכנה", אולם המערכת הממוחשבת שייכת למשרד (סעיף 4.9). נבקש להבהיר מהו התוצר הנמסר בחפיפה בפועל, ומהם הידע והנתונים המתקבלים מהספק היוצא.
	תוצרים שהקבלן מפיק במהלך הפרוייקט

	90. 
	סעיף 9
	28
	נבקש להבהיר כי חובת  הסודיות לא תחול על מידע אשר הינו נחלת הכלל או שיהפוך לנחלת הכלל שלא עקב מעשה או מחדל הספק, על מידע שהיה ברשות הספק מאת צד ג' שלא עקב הפרת חובת הסודיות, על מידע שהיה ברשות הספק טרם מסירתו ע"י המזמין, מידע שפותח עצמאית ללא שימוש במידע וכן מידע שגילויו נדרש עפ"י דין ו/או רשות מוסמכת.
	יש לפעול על פי כל דין

	91. 
	10
	28
	לאור המידע החסוי והרגיש אודות מוסדות החינוך, צוותי ההוראה ו/או התלמידים, אליהם ייחשף הספק במסגרת הליכי הבקרה, ולאור דרישות הגנת הפרטיות, אבטחת המידע והוראות מערך הגנת הסייבר הלאומי, נבקש להבהיר האם הספק מחוייב כתנאי סף למכרז להחזיק בתעודת 27001 ISO על המערכת לניהול אבטחת המידע של הספק ? האם נדרש לצרף תעודה זו כחלק מהמענה למכרז ?
	כן וכן.
נדרש לעמוד ב- iso 27001 ולצרף תעודה כחלק מהמענה למכרז

	92. 
	סעיף 11
	29
	נבקש להוסיף תת סעיף לסעיף 11 המגביל את האחריות כדלקמן: "על אף כל האמור אחרת, נותן השירותים לא ישא באחריות כלשהי לנזקים עקיפים ו/או תוצאתיים כלשהם שיגרמו על ידו ו/או עובדיו ו/או מי מטעמו למשרד ו/או לצד ג' כלשהו בקשר עם ביצוע השירותים לפי הסכם זה".
	הסעיף נשאר ללא שינו

	93. 
	סעיף 11
	29
	נבקש להוסיף תת סעיף לסעיף 11 המגביל את האחריות כדלקמן: "מוסכם כי סך אחריותו ו/או חבותו המצטברת של נותן השירותים לא יעלה על התמורה ששילם המשרד לנותן השירותים בפועל מכח הסכם זה במשך 12 חודשים ( 12 החודשים) שקדמו להיווצרות עילת התביעה. הגבלת האחריות ו/או החבות האמורה תחול לגבי כל תביעה מכל סוג שהוא, למעט נזקים לגוף ונזקים שנגרמו בזדון.
	הסעיף נשאר ללא שינו

	94. 
	14.9
	33
	בטבלה בעמודה השמאלית מצוין "תעריף בסיס ליחידת תמחור (לא כולל מע"מ)".

1. האם זה הסכום שהזוכה יקבל לכל סוג בקרה?
2.  מתוך סכום זה ישלם לבקר?
3.  מוסיפים תקורה לכל שאר ההוצאות?
	1. כן, בתוספת התקורה.
2.  הקבלן ישלם לבקר בהתאם לתנאי ההעסקה שלו ועל פי כל דין
 התקורה היא על יחידת התמחור בלבד.

	95. 
	סעיף 14.9
	33
	נבקש להבהיר כי התמורה לקבלן תשולם בהתאם למספר יחידות התפוקה שבוצעו בפועל, בהתאם לסלי הבקרה ותעריפי הבסיס המפורטים במכרז, בתוספת אחוז התקורה שהוצע על ידי המציע, וכי לא תבוצע התחשבנות לפי שעות העבודה בפועל של הבקרים או לפי עלות העסקתם.
	נכון.

הקבלן חייב לשלם ולהתנהל מול העובדים לפי החוק ולפי כל דין

	96. 
	סעיף 14.9
	33
	נבקש להבהיר כי תעריפי הבסיס המפורטים בטבלת התמחור משקפים את מלוא התמורה לקבלן עבור יחידת התפוקה, וכי אופן העסקת הבקרים, לרבות שכרם, עלויות המעסיק, זכויות סוציאליות וכל עלות אחרת הכרוכה בהעסקתם, נתון לשיקול דעתו הבלעדי של הקבלן, בכפוף להוראות כל דין.
	נכון.

הקבלן חייב לשלם ולהתנהל מול העובדים לפי החוק ולפי כל דין

	97. 
	סעיף 14.9
	33
	נבקש לקבל הבהרה, כיצד תשולם תמורה במקרה שבקר הגיע למקום, והבקרה בוטלה עקב היעדר הגורם המבוקר או מסיבה שאינה באחריות הקבלן?
	ככל שבקר הגיע לבקרה ולא ניתן לבצעה והבקר מיצה את כל האפשרויות לקיום הבקרה וקיבל אישור מהמינהל על אי ביצועה ישולם לקבלן פיצוי של 30% מערך יחידת התמחור של הבקרה

	98. 
	סעיף 14.9
	33
	נבקש לקבל הבהרה, האם שעת ריכוז משימות כוללת גם תיאומים, בקרה על הבקרים, טיפול בחריגים ותמיכה שוטפת, או רק את ביצוע הפעולות המוגדרות במכרז?
	שעת ריכוז כוללת את כל האמור במכרז בכל הנוגע לביצוע הבקרה בשלמותה

	99. 
	סעיף 14.9
	33
	נבקש לקבל הבהרה, האם אופן העסקת הבקרים ושכרם נתונים לשיקול דעתו הבלעדי של הקבלן, בכפוף להוראות הדין, ואין בתעריפי הבסיס משום קביעת שכר מחייב לעובדי הפרויקט?
	הקבלן חייב לשלם ולהתנהל מול העובדים לפי החוק ולפי כל דין

	100. 
	14.9
	33
	נבקש להבהיר מהם רכיבי העלות הכלולים בתעריפים שנקבעו על ידי המשרד, ובכלל זה האם הם כוללים שכר עובדים צפוי ועלויות מעסיק.
	הקבלן חייב לשלם ולהתנהל מול העובדים לפי החוק ולפי כל דין

	101. 
	14.9 – סל בקרה 1
	33
	"בקרה שבוצעה על ידי בקר מינהלי" – התעריף שנקבע בסך 94 ₪ לבקרה אינו משקף את עלויות העסקת הבקר, לרבות שכר, עלויות מעסיק, זכויות סוציאליות וזמני ביטול זמן. לאור זאת, קיים קושי משמעותי בגיוס ובהעסקת בקרים בתעריף זה, ובפרט בקרים העומדים בדרישות ההשכלה שנקבעו במכרז. נבקש לעדכן את התעריף כך שישקף את עלויות העסקת הבקר.
	אין כל שינוי בכל האמור במכרז ובתעריפים.

המציע ייקח בחשבון את כל העלויות והקשיים האחרים בהצעתו לאחוז התקורה 

	102. 
	14.9
	33
	האם התעריפים הקבועים בסעיף 14.9, בתוספת רכיב התקורה, ישולמו גם בגין שעות ביטול זמן של הבקרים?
	לא  ישולם כל תשלום עבור ביטול זמן.

המציע ייקח בחשבון את כל העלויות בהצעתו לאחוז התקורה

	103. 
	14.9
	33
	נבקש להבהיר את יחידת התימחור של "בקרה שבוצעה על ידי בקר מרחוק", מי הגורם המבצע של בקרה זו ? האם תעריף הבסיס שנקבע לבקרה זו הוא קבוע לכל סוג של בקר וללא תלות אם הבקרה מרחוק בוצע ע"י בקר מינהל או בקר מומחה רמה א' ?  
	הגורם המבצע דומה בהכשרתו לבקר מומחה א'.
בקרה מרחוק לא תבוצע ע"י בקר מנהלי וברובה בעלת אופי מחשובי על מאגרי נתונים.

	104. 
	14.9 (1)
	34
	" עלויות גיוס, ניהול והעסקה של כל בעלי התפקידים הניהוליים והבקרים" - 

נבקש להסיר מרכיב התקורה את ההתייחסות לעלויות העסקת הבקרים, שכן עלויות אלה אמורות להיות מכוסות, להבנתנו, באמצעות התעריפים הקבועים בסעיף 14.9, ולא במסגרת רכיב התקורה
	בתעריף ליחידת תמחור כלולות עלויות המעסיק של הבקר.

בתקורה יש לכלול את עלויות ניהול והעסקה כאמור במכרז.

	105. 
	14.9 (4)
	34
	"עלות הנסיעות של הבקרים ושל בעלי התפקידים הניהוליים כאשר העלות תחושב כנסיעה ברכב פרטי" - 

1. נבקש להבהיר למה כוונתכם. האם המשרד קובע תעריף אחיד לק"מ לצורך תמחור רכיב זה? ככל שכן, נבקש לפרט מהו התעריף. 
2. נראה שעלויות בעלי התפקידים במכרז מבוססות על תעריפי החשכ"ל ליועצים לניהול (יועץ 3, יועץ 4 ויועץ 6), ולכן נבקש כי גם החזר הוצאות הנסיעה של הבקרים יתבצע בהתאם להוראות החשכ"ל. נבקש כי הספק יהיה זכאי להחזר הוצאות נסיעה בגין בקרים שמרחק נסיעתם למקום ביצוע הבקרה עולה על 30 ק"מ והנסיעה כרוכה בהוצאה כספית מצדם, בהתאם לתעריף לק"מ הקבוע בהוראות החשכ"ל, המתעדכן מעת לעת.
יובהר כי במצב הנוכחי אין למציע אפשרות לתמחר באופן סביר את עלויות הנסיעה, שכן לא ידועים היקף הקילומטרים הצפוי לכל בקר ביום עבודה, מספר האתרים שבהם יידרש לבקר, הפיזור הגיאוגרפי של הבקרות, המרחקים בין אתרי הבקרה, תדירות הבקרות באזורים מרוחקים ותוכנית העבודה הצפויה. בהיעדר נתונים אלה, העברת מלוא הסיכון בגין עלויות הנסיעה למציע אינה מאפשרת תמחור מושכל ושוויוני של ההצעות.
	כאמור במכרז בתקורה יש לקחת בחשבון : "עלות הנסיעות של הבקרים ושל בעלי התפקידים הניהוליים כאשר העלות תחושב כנסיעה ברכב פרטי."
1. למען הסר ספק הנסיעות של הבקר יהיו ברכב ולא בתחבורה ציבורית והקבלן נדרש לשלם לו בהתאם.

	106. 
	15.1.1 (ג)
	35
	נבקש לשקול להרחיב את קריטריון האיכות כך שיוכר גם ניסיון בביצוע בקרות במוסדות ציבוריים נוספים, ולא רק במוסדות חינוך. ניסיון בביצוע בקרות בהיקפים גדולים דורש יכולות ניהול, הפעלה, בקרה ואיסוף ממצאים דומות, ללא תלות בתחום הפעילות של הגוף המבוקר. הרחבת הקריטריון צפויה להגדיל את התחרות מבלי לפגוע באיכות השירותים הנדרשים.
	הניסיון יוכל להיות במוסדות חינוך או במוסדות רווחה ו/או מוסדות זרוע העבודה 


	107. 
	15.1.1(א)-(ב)
	35
	נבקש לפרט את אופן ניקוד רכיבי האיכות "שנות ניסיון נוספות" ו"מספר אתרים פיזיים מעבר לנדרש". בפרט, נבקש להבהיר מהו היקף שנות הניסיון הנוספות ומהו מספר האתרים הנוספים הנדרשים לצורך קבלת מלוא הניקוד בכל אחד מהקריטריונים.
	ראו פירוט בקובץ טבלאות להשוואת ההצעות המצורף למכרז.

	108. 
	15.1.2
	35
	נבקש להבהיר האם מספר הבקרים שניהל מנהל הפרויקט נבחן במצטבר לאורך שנות ניסיונו, או שמא נדרש כי ניהל מספר זה במקביל במסגרת פרויקט אחד או במהלך שנה אחת.
	בכל שנה משנות הניסיון

	109. 
	15.1.2
	35
	נבקש לשקול להפחית את רף הניקוד המירבי עבור מנהל הפרויקט, הן ביחס לשנות הניסיון והן ביחס לדרישה לניהול 20 בקרים ומעלה. לדעתנו, גם מנהלי פרויקטים בעלי ניסיון משמעותי של 5–6 שנים או ניסיון בניהול צוותים קטנים יותר עשויים להחזיק בכישורים ובניסיון הנדרשים לניהול מוצלח של הפרויקט. התאמת הקריטריונים צפויה להרחיב את התחרות בין המציעים, מבלי לפגוע באיכות המקצועית של מנהל הפרויקט.
	הבקשה נדחית
הציון ינתן בהתאם למצויין במחוון 

	110. 
	15.2
	36
	מבוקש לקבוע מינימום/מקסימום לאחוז התקורה.
	הבקשה נדחית

	111. 
	חוברת כתב המכרז סעיף

15.1.1 ג'

חוברת הצעה

סעיף 8.2
	36
	נראה כי נפלה טעות סופר במסמכי המכרז. בהתאם לאמור בסעיף 15.1.1(ג'), נקבע כי: "המציע בעל ניסיון בביצוע בקרה במהלך 4 השנים האחרונות..." עם זאת, בחוברת ההצעה, בטבלת פירוט הניסיון לצורך בחינת רכיב האיכות, נדרש להציג ניסיון של 6 שנים.

נבקש לעדכן את טבלת פירוט הניסיון כך שתתאים לדרישת האיכות, באופן שיידרש להציג ניסיון של 4 השנים האחרונות ולא 6 שנים.
	יש למלא את נתוני 4 השנים האחרונות בלבד 

	112. 
	15.1.1 ג
	4
	הרינו לפנות אליכם בעניין מכרז פומבי מס' 17/7.2026 למתן שירותי בקרה על פעולות משרד החינוך, וזאת נוכח מספר סוגיות העולות ממסמכי המכרז ומהמחוון שפורסם במסגרתו. מעיון בתנאי המכרז עולה חשש כי אף שהמכרז מוצג כמכרז פומבי ושוויוני, חלק מרכיבי הניקוד האיכותי ודרישות הניסיון המפורטות בו מצמצמים בפועל את מעגל המציעים הפוטנציאליים, באופן העלול להקנות יתרון מובנה לחברות שכבר מספקות כיום שירותי בקרה למשרד החינוך, ולהקשות על חברות בעלות ניסיון משמעותי בביצוע בקרות עבור גופים ציבוריים וממשלתיים להגיש הצעה תחרותית והוגנת.

במספר מכרזים שפורסמו על ידי משרד החינוך, מוצגים המכרזים כמכרזים פומביים ושוויוניים, המותאמים לכאורה לצורכי משרד החינוך. ואולם, אף שתנאי הסף מנוסחים באופן המאפשר לכאורה השתתפות של מציעים שונים, הרי שבחינת רכיבי הניקוד האיכותי והמחוון מלמדת כי ההזדמנות שניתנה במסגרת תנאי הסף מצטמצמת בפועל, באופן המקשה ואף עלול למנוע מחברות בעלות ניסיון משמעותי בביצוע בקרות עבור גופים ציבוריים לגשת למכרז ולהגיש הצעה תחרותית. אחד הגורמים המרכזיים לכך הוא שקיימות מספר מצומצם של חברות עסקיות הפועלות כיום מול משרד החינוך בתחום הבקרה, והן למעשה החברות היחידות המחזיקות בניסיון ייעודי בביצוע בקרות במוסדות חינוך.

לשם המחשה, בסעיף 15.1.1(ג) בעמוד 36 למסמכי המכרז נדרש המציע, כתנאי למניעת פסילתו, להציג ניסיון, כלשון הסעיף: "המציע בעל ניסיון בביצוע בקרה במהלך 4 השנים האחרונות, בלפחות 200 מוסדות חינוך."  עם זאת, בטופס המחוון לקבלת הניקוד המרבי נדרש המציע להציג ניסיון בביצוע בקרות ב־400 מוסדות חינוך ומעלה. דרישות דומות מופיעות גם בחוברת ההצעה, בסעיף 8.2.

נודה למשרד החינוך אם יפרסם לציבור את שמות החברות המספקות כיום שירותי בקרה למשרד בתחום זה, וכן יבהיר האם הוא מכיר בכך שללא ניסיון קודם בעבודה מול משרד החינוך בהיקפים הנדרשים, גם חברה עסקית בעלת ניסיון רב ומשמעותי בביצוע בקרות עבור גופים ממשלתיים או ציבוריים אינה יכולה לעמוד בדרישות הניסיון שנקבעו. 
כמו כן, נבקש לקבל מידע בדבר חברות הבקרה שזכו במכרזים השונים בתחום הבקרה לאורך השנים, לרבות בחינה האם מדובר באותן חברות החוזרות ונשנות במכרזים אלה.

בנוסף, פרסום המענה לשאלות ההבהרה בסמיכות למועד ההגשה מקנה יתרון מובנה לחברות שכבר פועלות מול משרד החינוך ומכירות את תחום הפעילות ואת דרישות המשרד. זאת, לעומת חברות אחרות, הנדרשות להמתין לתשובות ההבהרה כדי לבחון אם תנאי המכרז אכן מאפשרים תחרות שוויונית והוגנת, ורק לאחר מכן לגבש מענה מקצועי ומלא.

לפיכך, נבקש לשנות דרישה זו ולעדכנה בהתאם לנוסח תנאי הסף, כך שהניסיון הנדרש והניקוד יתייחסו לביצוע בקרות באתרים פיזיים, ללא דרישה להתמקדות דווקא במוסדות חינוך. כמו כן, נבקש לקבוע מועד הגשה מעודכן, אשר יותיר למציעים פרק זמן מספק להכנת מענה איכותי, מלא ושוויוני לאחר פרסום תשובות ההבהרה.
	הדרישה לניסיון במוסדות חינוך אינה דרישת סף.
הדרישה לניסיון במוסדות חינוך ו/או מוסדות זרוע העבודה, הינה אחת מסעיפי האיכות בהם המציע ינוקד כמפורט במחוון.


	113. 
	סעיף 15.2
	37
	סעיף 15.2 נקבעה נוסחה שלפיה ציון המחיר יחושב לפי היחס בין אחוז התקורה הנמוך ביותר לבין אחוז התקורה של כל מציע. נוסחה זו כוללת פגם מתמטי מהותי, מאחר שהיא מתייחסת לאחוז התקורה כאילו הוא המחיר כולו, בעוד שבפועל אחוז התקורה הוא רק תוספת למחירי בסיס שנקבעו מראש במכרז.

משמעות הדבר היא שהנוסחה הקיימת אינה מודדת את הפער במחיר שישולם בפועל על ידי המשרד, אלא את היחס בין שיעורי התקורה בלבד. יחס זה עלול להיות שונה באופן קיצוני מהפער הכלכלי האמיתי בין ההצעות.

לדוגמה, תקורה של 1% יוצרת מחיר כולל של 101% מתעריף הבסיס, ותקורה של 2% יוצרת מחיר כולל של 102% מתעריף הבסיס. הפער הכלכלי בין ההצעות הוא כ־1% בלבד. לפי נוסחת המכרז, ההצעה עם תקורה של 2% תקבל רק 50 נקודות בציון המחיר.

בדוגמה הנ"ל פער כלכלי של כ־1% בלבד גורם לאובדן של 50 נקודות בציון המחיר, פי 50 מהפער במחיר. תוצאה זו אינה משקפת את העלות האמיתית למשרד, ואינה מתיישבת עם עקרונות של סבירות, מידתיות, שוויון ותחרות הוגנת.

לפיכך, נבקש לתקן את נוסחת סעיף 15.2 בהתאם לעלות האמיתית של משרד החינוך
ציון אחוז תקורה למציע  =  (אחוז התקורה של המציע + 100%)  /  (אחוז התקורה הנמוך ביותר + 100%)
	שיטת החישוב נותרת ללא שינוי

	114. 
	19.12
	40
	הסעיף מחייב אספקת השירות גם בשעת חירום ושביתה. נבקש להבהיר את היקף הפעילות הנדרש בפועל בתקופות שבהן מוסדות החינוך סגורים או פועלים באופן חלקי, ואת אופן ההתחשבנות בגין תקופות אלו.
	היקף הפעילות משתנה בהתאם להנחיות החירום של פיקוד העורף ולפעילויות המתקיימות באותה תקופה.

	115. 
	סעיף 22
	40
	נבקש  כי ינתן פרק הזמן לתיקון הפרה יסודית יעמוד על 14 ימים וכי פרק הזמן לתיקון הפרה לא יסודית יעמוד על 28 ימים.
	הסעיף נשאר ללא שינו

	116. 
	23.9
	42
	הסעיף מחייב את הקבלן לתעד את כל הפעילות "במערכת המידע שלו" ולשמור מידע זה למשך תקופת ההתקשרות ועוד חודשיים. נבקש הבהרתכם באיזו מערכת מדובר שכן המכרז מתייחס לכך שהמערכת תסופק על ידי המשרד.
	כל מידע אחר שלא תועד במערכת של המשרד

	117. 
	7 / 10.5
	25,28
	במכרז לא מוגדרת תקופת התארגנות בין ההכרזה על הזוכה לבין תחילת מתן השירותים. בהתחשב ב-45 ימי היערכות לאבטחת מידע (סעיף 10.5), בגיוס והכשרת מאות בקרים ובחפיפה, נבקש להגדיר תקופת התארגנות מינימלית טרם תחילת הביצוע בפועל.
	ההערכות לצורך גיוס, הכשרת הבקרים ובחפיפה תתבצע במקביל להערכות לאבטחת מידע כך סה"כ ההערכות לא תעלה על 45 יום.

	118. 
	סעיף אבטחת מידע / אחסון מידע
	57
	נבקש להבהיר האם קיימת חובה כי כלל המידע יאוחסן בשרתים הממוקמים בישראל או באיחוד האירופי בלבד, או שניתן לעשות שימוש בשירותי ענן של ספקים בינלאומיים, גם כאשר חלק מהתשתיות או מרכזי הנתונים שלהם ממוקמים במדינות אחרות, ובלבד שהשירות עומד בכל דרישות אבטחת המידע, הגנת הפרטיות והוראות המכרז. כמו כן, נבקש להבהיר האם שימוש בתשתית כאמור עשוי להוות עילה לפסילת ההצעה.**
	המידע חייב להיות מוחזק בשרתים בישראל או באיחוד האירופי בלבד ובכפוף לאישור המשרד. כל שימוש אחר שלא עומד בדרישות אבטחת המידע עלול להוביל לפסילה.

	119. 
	סעיף 8
	58
	נבקש להבהיר כי חובת  הסודיות לא תחול על מידע אשר הינו נחלת הכלל או שיהפוך לנחלת הכלל שלא עקב מעשה או מחדל הספק, על מידע שהיה ברשות הספק מאת צד ג' שלא עקב הפרת חובת הסודיות, על מידע שהיה ברשות הספק טרם מסירתו ע"י המזמין, מידע שפותח עצמאית ללא שימוש במידע וכן מידע שגילויו נדרש עפ"י דין ו/או רשות מוסמכת.
	ראה תשובה לשאלה 90

	120. 
	סעיף 9
	58
	נבקש לאפשר הסבה לחברה אחרת בקבוצת חברות הספק.
	יש לפעול בהתאם לאמור בסעיף זה.

	121. 
	סעיף 12
	59
	נבקש להוסיף תת סעיף לסעיף 12 המגביל את האחריות כדלקמן: "על אף כל האמור אחרת, נותן השירותים לא ישא באחריות כלשהי לנזקים עקיפים ו/או תוצאתיים כלשהם שיגרמו על ידו ו/או עובדיו ו/או מי מטעמו למשרד ו/או לצד ג' כלשהו בקשר עם ביצוע השירותים לפי הסכם זה".
	הסעיף נשאר ללא שינוי

	122. 
	סעיף 12
	59
	נבקש להוסיף תת סעיף לסעיף 12 המגביל את האחריות כדלקמן: "מוסכם כי סך אחריותו ו/או חבותו המצטברת של נותן השירותים לא יעלה על התמורה ששילם המשרד לנותן השירותים בפועל מכח הסכם זה במשך 12 חודשים ( 12 החודשים) שקדמו להיווצרות עילת התביעה. הגבלת האחריות ו/או החבות האמורה תחול לגבי כל תביעה מכל סוג שהוא, למעט נזקים לגוף ונזקים שנגרמו בזדון.
	הסעיף נשאר ללא שינוי

	123. 
	סעיף 1.4
	61
	מבוקש כי המילים "ביטוחי החבויות....חזרה" ימחקו.
	הבקשה נדחית. 

	124. 
	1.5.1(ח)
	61
	נבקש להוסיף בסיפא: "אין באמור בכדי לגרוע מחובת הזהירות של המבוטח ו/או מזכויות המבטח על פי הפוליסה ו/או על פי כל דין".
	אין שינוי בדרישות הביטוח. אולם, מובהר כי ביטול הסייגים בפוליסה תוך ציון המלל שהתבקש מקובל ולא יהווה הפרה של ההסכם

	125. 
	סעיף 1.5.2
	62
	מבוקש כי המילים "וכל עוד אחריותו קיימת" תמחקנה ובמקומן ייכתב "למשך כל תקופת ההסכם ולעניין ביטוחים הנערכים על בסיס מועד תביעה למשך 3 שנים לאחר תום תקופת ההסכם. 
	הבקשה נדחית. 

	126. 
	סעיף 1.5.2
	62
	מבוקש כי בסיפא ייכתב " על אף האמור, מוסכם כי אי-המצאת אישור עריכת הביטוח במועד לא תהווה הפרה יסודית, אלא אם חלפו 14 ימים ממועד דרישת משרד החינוך בכתב להמצאת אישור עריכת הביטוח כאמור".
	הבקשה נדחית. 

	127. 
	1.5.4
	62
	נבקש לבטל את הדרישה להמצאת פוליסות.
	הבקשה נדחית. 

	128. 
	1.5.8
	62
	נבקש להוסיף בסיפא: "על אף האמור, מוסכם כי אי-המצאת אישור עריכת הביטוח במועד לא תהווה הפרה יסודית, אלא אם חלפו 14 ימים ממועד דרישת מדינת ישראל -משרד החינוך בכתב להמצאת אישור עריכת הביטוח כאמור ובלבד כי נשמר הרצף הביטוחי בהתאם להסכם זה".

	מקובל כי תבוא ההבהרה: 

"אולם, אי המצאת אישור ביטוח בגין חידוש תוך 7 ימי עסקם מעת החידוש לא תהווה הפרה יסודית, ובלבד שהביטוחים חודשו תוך שמירה על הרצף הביטוחי וכשהם כוללים את התנאים הנדרשים  בהסכם זה".

	129. 
	נספח אבטחת מידע - 3.1.2
	62
	"על המציע לפרט ולהציג למשרד, ככל שיידרש לעשות זאת, את האמצעים בהם הוא נוקט לשם שמירה על אבטחת המידע לרבות מסמכים רלונטיים", האם בשלב הגשת המכרז נדרש המציע לתת מענה ולהציג את האמצעים?
	לא

	130. 
	נספח אבטחת מידע - 3.1.3
	62
	נבקש לוודא - האם כבר בעת הגשת המענה למכרז על המציעים לצרף תעודת הסמכה ISO27001?
	כן

	131. 
	נספח אבטחת  מידע - 3.3.1
	63
	"המציע יציג למשרד, ככל שיידרש, את האמצעים בהם הוא נוקט לשם אבטחת מידע" האם בשלב הגשת המכרז נדרש המציע לתת מענה ולהציג את האמצעים?
	לא

	132. 
	נספח אבטחת מידע - 3.3.2
	63
	"במידה ולצורך מתן השירות נעשה שימוש במערכת טכנולוגית / אפליקציה / אתר אינטרנט ייעודי, כלי דיגיטלי וכדומה, המציע נדרש לציין זאת במענה, ולאשר את הפתרון על ידי המשרד בהיבטי אבטחת מידע"

האם בשלב הגשת המכרז נדרש המציע לתת מענה לסעיף זה ולהציג את האמצעים?
	כן

	133. 
	נספחי הניסיון
	74
	נבקש להבהיר את אופן מילוי טפסי הניסיון המצורפים למכרז. האם נדרש למלא טופס נפרד עבור כל פרויקט המוצג לצורך הוכחת הניסיון, או שניתן לרכז מספר פרויקטים של אותו לקוח או של אותו מציע בטופס אחד, ובלבד שכל המידע הנדרש יפורט במלואו.
	יש למלא את הניסיון עבור כל לקוח בנפרד בהתאם לטבלאות.

	134. 
	חוברת ההצעה – נספח א5
	100
	בנספח העוסק ב"הצהרה בדבר ניגוד עניינים" נדרש המציע להצהיר כי לא עולה חשש לניגוד עניינים בין הפעילות נשוא המכרז לבין פעילויות אחרות בהן הוא מעורב. יחד עם זאת, המציע אינו יכול לדעת אילו מהתקשרויותיו או הפרויקטים אותם הוא מבצע עבור משרד החינוך ו/או במוסדות החינוך עשויים להיחשב כיוצרים ניגוד עניינים, שכן המכרז אינו מפרט אילו תוכניות, פרויקטים או פעילויות ייכללו במסגרת הבקרות. 

בנוסף, הטופס אינו מאפשר למציע לפרט את התקשרויותיו לצורך בחינתן על ידי המשרד. 

בנסיבות אלה, מציע הסבור כי ייתכן שאחת מהתקשרויותיו יוצרת ניגוד עניינים נדרש למעשה להצהיר הצהרה העלולה למנוע את קביעתו כזוכה, מבלי שניתנת לו האפשרות להמשיך בהליך ולהחליט, ככל שייקבע כזוכה, האם להפסיק את אותה התקשרות לצורך מימוש זכייתו.

נבקש לעדכן את  טופס ההצהרה כך שיאפשר למציע לפרט את כלל ההתקשרויות הרלוונטיות לצורך בחינתן על ידי המשרד, וכן להבהיר האם ככל שיימצא כי התקשרות מסוימת יוצרת ניגוד עניינים, ניתן יהיה להסדיר את הפסקתה, ככל שיידרש, לאחר קביעת הזוכה ובהתאם להוראות המכרז.
	פעולות הנחשבות כניגוד עניינים מופיעות ומוגדרות היטב.
אין צורך בשינוי.

	135. 
	מחוון
	200
	מרכיב מנהל הפרויקט: 

במחוון - ניסיון 0.6, בקרים 0.4, הכשרה 1.0.

בגיליון הקריטריונים - ניסיון 0.4, הכשרה 0.35, חוות דעת 0.25, וללא מרכיב בקרים כלל. 

לא ברור אם מספר הבקרים מנוקד ומה משקלו.
	מספר הבקרים מנוקד כמפורט במחוון. הציון המשוקלל של שנות הניסיון הבקרים עובר לשורה של ניסיון של מנהל הפרוייקט בגיליון של קריטריונים.

	136. 
	מחוון
	200
	ניסיון המציע: 

בגיליון הקריטריונים שני תתי-סעיפים בלבד בעוד בכתב המכרז (15.1.1) שלושה תתי-סעיפים. מבוקשת הבהרה
	במחוון יש התייחסות לסעיפים על פיהן ניתן הניקוד כאשר הציון המשוקלל עובר בהתאם לכל שורה בניסיון המציע בקריטריונים.


2. נספח מספר 5 – חוברת הגשת הצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 התקנים ניידים (DOK) כאשר בכל אחד מהם יישמר עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 

בכבוד רב,


אורנה מיטמיגר
                           
מנהלת אגף רכש מכרזים והתקשרויות

